CELEX: 62019TN0657
Language: fi
Date: 2019-09-28 00:00:00
Title: asia T-657/19: Kanne 28.9.2019 – Feralpi v. komissio

25.11.2019   
            
            
               FI
            
            
               Euroopan unionin virallinen lehti
            
            
               C 399/89
            
         
      Kanne 28.9.2019 – Feralpi v. komissio
      (asia T-657/19)
      (2019/C 399/108)
      Oikeudenkäyntikieli: italia
      
         Asianosaiset
      
      
         Kantaja: Feralpi Holding SpA (Brescia, Italia) (edustajat: asianajajat G. Roberti ja I. Perego)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kokonaan tai osittain komission päätöksen kantajaa koskevilta osin
               
            
                  —
               
               
                  ja/tai kumoamaan komission päätöksessä kantajalle määrätyn sakon tai alentamaan sen määrää
               
            
                  —
               
               
                  tarvittaessa toteamaan, että asetuksen (EY) N:o 1/2003 25 artiklan 3–6 kohta ovat lainvastaisia eikä niitä voida soveltaa
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Esillä oleva kanne koskee EHTY:n perustamissopimuksen 65 artiklan mukaista menettelyä koskevaa 4.7.2019 annettua komission päätöstä C(2019) 4969 final (asia AT.37956 – Betoniraudoitteet), joka annettiin tiedoksi 18.7.2019.
      Kanteensa tueksi kantaja vetoaa seitsemään kanneperusteeseen.
      
                  1.
               
               
                  Ensimmäisen kanneperusteen mukaan komissio on rikkonut Euroopan unionin perusoikeuskirjan 50 artiklaa.
               
            
                  2.
               
               
                  Toisen kanneperusteen mukaan komissio on rikkonut perusoikeuskirjan 41, 47 ja 51 artiklaa sekä Euroopan ihmisoikeussopimuksen 6 artiklaa sekä laiminlyönyt perusteluvelvollisuuden siltä osin kuin se ei arvioinut käsittelyaikojen kohtuuttomuutta ennen saman päätöksen, jossa määrättiin seuraamuksia, tekemistä uudelleen kolmannen kerran.
               
            
                  3.
               
               
                  Kolmannen kanneperusteen mukaan komissio on rikkonut perusoikeuskirjan 41, 47 ja 51 artiklaa sekä Euroopan ihmisoikeussopimuksen 6 artiklaa sekä laiminlyönyt perusteluvelvollisuuden, koska jos se olisi ottanut huomioon käsittelyajat ja asian erityiset olosuhteet, se ei olisi tehnyt uudelleen kolmatta kertaa samaa päätöstä, jossa määrättiin seuraamuksia.
               
            
                  4.
               
               
                  Neljännen kanneperusteen mukaan komissio on rikkonut perusoikeuskirjan 41 ja 47 artiklaa sekä Euroopan ihmisoikeussopimuksen 6 artiklaa sekä loukannut suhteellisuusperiaatetta ja laiminlyönyt perusteluvelvollisuuden, koska se ei päätöksen uudelleen tekemistä koskevan harkintavallan käyttämisen päätteeksi punninnut asianmukaisesti intressejä.
               
            
                  5.
               
               
                  Viidennen kanneperusteen mukaan komissio on rikkonut perusoikeuskirjan 41 artiklaa, loukannut puolustautumisoikeuksien periaatetta sekä rikkonut perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 14 artiklaa ja 27 artiklan 1 kohtaa sekä EY:n perustamissopimuksen 81 ja 82 artiklan mukaisten komission menettelyjen kulusta 7.4.2004 annetun komission asetuksen (EY) N:o 773/2004 11, 12 ja 14 artiklaa siltä osin kuin asiassa järjestetty kuuleminen ei ollut sellainen, että sillä olisi voitu korjata unionin tuomioistuimen tuomiossa C-85/15 P todettu virhe.
               
            
                  6.
               
               
                  Kuudennen kanneperusteen mukaan komissio on rikkonut EHTY:n perustamissopimuksen 65 artiklaa ja loukannut syyttömyysolettaman periaatetta siltä osin kuin komissio ei noudattanut todistustaakkaa koskevaa periaatetta, kun se totesi kantajan osallistuneen kartelliin ajalla 1989–1995.
               
            
                  7.
               
               
                  Seitsemännen kanneperusteen mukaan komissio on rikkonut EHTY:n perustamissopimuksen 65 artiklaa, kun se totesi kyseessä olevan yhtenä kokonaisuutena pidettävän jatketun monitahoisen kartellin, joka kantajan osalta kesti vuodesta 1989 vuoteen 2000.